Source: https://www.epi.sk/zz/2003-88
Timestamp: 2020-02-23 09:36:32+00:00
Document Index: 17529716

Matched Legal Cases: ['§ 1', '§ 6', '§ 9', '§ 21', '§ 5', '§ 4']

88/2003 Z. z. Oznámenie Ministerstva financií Slovenskej republiky o vydaní opatrenia, ktorým sa ustanovujú podrob... | Aktuálne znenie
Hľadaj v 88/2003 ×
Oznámenie č. 88/2003 Z. z.Oznámenie Ministerstva financií Slovenskej republiky o vydaní opatrenia, ktorým sa ustanovujú podrobnosti o usporiadaní, označovaní a obsahovom vymedzení položiek účtovnej závierky, termíny a miesto predkladania účtovnej závierky pre rozpočtové organizácie, štátne fondy, obce, vyššie územné celky, príspevkové organizácie a niektoré iné právnické osoby, ktorých hlavným predmetom činnosti nie je podnikanie
(v znení č. 149/2004 Z. z., 700/2004 Z. z., 604/2005 Z. z.)
Platnosť od 12.03.2003 do31.12.2007
Zrušený 639/2007 Z. z.
35 (§ 1 - § 6)
opatrenie z 25. februára 2003 č. 1407/2003-92, ktorým sa ustanovujú podrobnosti o usporiadaní, označovaní a obsahovom vymedzení položiek účtovnej závierky, termíny a miesto predkladania účtovnej závierky pre rozpočtové organizácie, štátne fondy, obce, vyššie územné celky, príspevkové organizácie a niektoré iné právnické osoby, ktorých hlavným predmetom činnosti nie je podnikanie (Poznámka redakcie: Úplné znenie opatrenia vyšlo vo Finančnom spravodajcovi č. 7/2006 pod poradovým číslom 42).
Ministerstva financií Slovenskej republiky z 25. februára 2003, ktorým sa ustanovujú podrobnosti o usporiadaní, označovaní a obsahovom vymedzení položiek účtovnej závierky, termíny a miesto predkladania účtovnej závierky pre rozpočtové organizácie, štátne fondy, obce, vyššie územné celky, príspevkové organizácie a niektoré iné právnické osoby, ktorých hlavným predmetom činnosti nie je podnikanie
Referent: Ing. Rusiňáková, tel.: 02/59 58 31 34
Číslo: 1407/2003-92
(1) Týmto opatrením sa ustanovujú podrobnosti o usporiadaní, označovaní a obsahovom vymedzení položiek účtovnej závierky, termíny a miesto predkladania účtovnej závierky pre
b) štátne fondy,
d) vyššie územné celky,
e) príspevkové organizácie vrátane príspevkových organizácií, ktoré účtujú v sústave jednoduchého účtovníctva podľa osobitného predpisu,1)
(2) Položky súvahy sú usporiadané a obsahovo vymedzené v účtovnom výkaze, ktorého vzor a vysvetlivky sú prílohou č. 1 k tomuto opatreniu.
(3) Položky výkazu ziskov a strát sú usporiadané a obsahovo vymedzené v účtovnom výkaze, ktorého vzor a vysvetlivky sú prílohou č. 2 k tomuto opatreniu.
(4) Obsah poznámok je prílohou č. 3 k tomuto opatreniu.
(5) Položky výkazu o majetku a záväzkoch a o príjmoch a výdavkoch príspevkových organizácií, ktoré účtujú v sústave jednoduchého účtovníctva sú usporiadané a obsahovo vymedzené v účtovnom výkaze, ktorého vzor a vysvetlivky sú v prílohe č. 4 k tomuto opatreniu.
(6) Údaje účtovnej závierky sa zverejňujú v plnom rozsahu účtovnými jednotkami, ktorým vyplýva povinnosť overenia účtovnej závierky audítorom podľa osobitného predpisu.3)
(7) Pri zostavovaní prvej účtovnej závierky po vzniku účtovnej jednotky sa v súvahe v stĺpci Bezprostredne predchádzajúce účtovné obdobie vykazujú údaje z otváracej súvahy. Vo výkaze ziskov a strát sa údaje v stĺpci Bezprostredne predchádzajúce účtovné obdobie nevykazujú.
(1) Účtovná závierka rozpočtových organizácií a príspevkových organizácií sa predkladá zriaďovateľovi.4)
(2) Účtovná závierka štátneho fondu sa predkladá správcovi štátneho fondu5) a Ministerstvu financií Slovenskej republiky.
(3) Účtovná závierka obcí sa predkladá daňovému úradu na účely podľa osobitného predpisu.6)
(4) Účtovná závierka vyšších územných celkov sa predkladá Ministerstvu financií Slovenskej republiky.
(1) Riadna účtovná závierka sa predkladá do 1. februára nasledujúceho roka.
(2) Mimoriadna účtovná závierka sa predkladá do 30 kalendárnych dní odo dňa, ku ktorému sa zostavuje.
(1) Podľa tohto opatrenia sa postupuje po prvýkrát pri zostavovaní účtovnej závierky za rok 2004.
(2) V účtovných závierkach za rok 2004 sa v účtovnom výkaze uvedenom v prílohe č. 1 k tomuto opatreniu neuvádzajú v stĺpci „Bezprostredne predchádzajúce účtovné obdobie“ zostatky účtov vykazovaných na riadkoch 013, 055, 058, 078, 081, 160, 164 a 165.
(2) V účtovných závierkach za rok 2005 sa v účtovnom výkaze uvedenom v prílohe k tomuto opatreniu neuvádzajú v stĺpci „Bezprostredne predchádzajúce účtovné obdobie" zostatky účtov vykázaných na riadkoch 047, 131 a 140.
Zrušuje sa opatrenie Ministerstva financií Slovenskej republiky zo 17. decembra 2001 č. 19722/2001-92, ktorým sa ustanovuje usporiadanie položiek účtovnej závierky a obsahové vymedzenie týchto položiek, termíny, a miesto predkladania účtovnej závierky pre rozpočtové organizácie, príspevkové organizácie, štátne fondy, obce, vyššie územné celky a niektoré iné právnické osoby, ktorých hlavným predmetom činnosti nie je podnikanie (oznámenie č. 574/2001 Z. z.).
Príloha č. 1 k opatreniu č. 1407/2003-92
Príloha č. 2 k opatreniu č. 1407/2003-92
Príloha č. 3 k opatreniu č. 1407/2003-92
Príloha č. 4 k opatreniu č. 1407/2003-92
1) § 9 ods. 2 písm. c) zákona č. 431/2002 Z. z. o účtovníctve.
3) Napríklad zákon Slovenskej národnej rady č. 369/1990 Zb. o obecnom zriadení v znení neskorších predpisov.
4) § 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.
5) § 5 zákona č. 523/2004 Z. z.
6) § 4 ods. 3 písm. k) zákona č. 150/2001 Z. z. o daňových orgánoch, a ktorým sa mení a dopĺňa zákon č. 440/2000 Z. z. o správach finančnej kontroly v znení zákona č. 182/2002 Z. z.